สัวสดีค่ะ ตอนนี้ทอลซิลอักเสบเป็นหนองเป็นๆหายๆมาเป็นเดือนแล้ว ไปพบทุกครั้ง ตอนนี้ให้ทานamoxiclav กับ ibuprofenทานมาได้3วันแล้ว ทอลซินกลับเป็นหนองมากขึ้น ควรกลับไปพบแพทย์ไหมคะ หรือควรทานยาให้ครบโดสก่อน และมีอาการจุกลิ้นปี่ไม่ทราบว่าเกี่ยวกับการทานibuprofen มั้ยคะ
สวัสดีค่ะ ต่อมทอนซิลอักเสบคือการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูงการรักษาคือการรับประทานยาฆ่าเชื้อ ยาแก้ไอ และยารักษาตามอาการอื่นๆ โดยหากไอมาก ไข้สูง เจ็บคอ กินได้น้อย ควรไปพบแพทย์เพื่อตรวจร่างกายถ้าพบว่าเป็นต่อมทอนซิลอักเสบจริง จะได้รับยาฆ่าเชื้อ ยาแก้ไอ ควรกินยาฆ่าเชื้อให้ครบเพื่อป้องกันการดื้อยาตอนนี้ถ้าได้ยารักษามาแล้ว ควรกินยาฆ่าเชื้อให้ครบก่อน แต่ถ้าในระหว่างนี้อาการแย่ลงมาก เช่นมีหนองเยอะ เจ็บคอเยอะ ควรกลับไปพบแพทย์ก่อนนัด ส่วนการกินยา ibuprofen อาจทำให้มีโรคกระเพาะอาหารอักเสบหรือกรดไหลย้อนกำเริบได้ และอาจทำให้จุกลิ้นปี่ จึงควรรับประทานยาตัวนี้หลังอาหารทันที หรือกินยาลดกรดก่อนอาหาร 30 นาทีร่วมไปด้วยค่ะ